Folketing
2012-10-10

Jeg er fuldstændig enig i den udlægning, som direktøren for Kvalitetsog Tilsynsstyrelsen gav, nemlig at det lige præcis handler om at lave en screening for at forbedre kvaliteten, og ikke, som han siger, om at dømme eller hænge enkelte skoler og kommuner ud. Og den måde, som vi bare må konstatere, at screeningen er blevet brugt på, viser jo så også dilemmaet. Den blev brugt til på et meget, meget forsimplet grundlag at hænge et antal skoler ud, som om de var dårlige og ikke kunne noget som helst. Der var så oven i købet fejl, men selv om der ikke havde været fejl, må vi bare konstatere, at det altså ikke er den rigtige måde at lave skoleudvikling på. Det skal være fremadrettet, det skal være i form af en dialog om, hvordan man understøtter, at der kommer det faglige løft.